钦定古今图书集成/理学汇编/文学典/第113卷 > 应臬
## 钦定古今图书集成/理学汇编/文学典/第113卷 > 应臬

按《宁波府志》：“臬，字仲鹄，性简澹，修洁自喜。所在必闭
门扫除，庭户楚楚，有郭林宗风尚。初为名诸生，数试
不遇，遂罢归。因薄游荆楚，吊赤壁遗踪，泛舟江淮间，
载酒歌呼，发为楚声忼慨，一时词人传之，以为韵事。
已而上蓟门，游长安，落落无所遇，遂归。因绝意仕进世居于东郊之鹿沙草堂，种药莳花，以为经济。时与”
三桥之李叟、周农半诸人赋诗寄兴，迭相酬唱，以续
风雅之音。永嘉何无咎辑《鄞布衣诗》凡十家，臬与焉，
谓其“诗派得鄞江之清”，常拟之波面涟溅，青碧时相
映带云。